Eech zu Mutfert

D'Eech zu Mutfert ass eng Summereech (Quercus robur; chêne pédonculé; Stieleiche), déi an der Gemeng Conter, am Ausgank vu Mutfert laanscht d'Strooss déi op de Pläitrengerhaff féiert, steet.

Dës Eech gehéiert zënter 1981 zu de bemierkenswäerte Beem zu Lëtzebuerg.

 Entwécklung vum Bam 
Den Alter vun der Eech gëtt op ronn 300 Joer geschatAdministration des eaux et forêts, 1981: « environ 250 ans ». 

Um Enn vum éischte Weltkrich gouf dës Eech zum Fräiheetsbam (Arbre de la liberté 1914-1918) ernannt, wat hiren Erhalt geséchert huet. Ëm de Bam huet d'Gemeng eng fräi Plaz mat Wues a jonke Beem ugeluecht.

1976 gouf d'Eech verstäerkt a geséchert.
+Ongeféier Moosse vum Bam (m)Joerop Broschthéicht gemooss19804,801,5329,00≈20005,021,6030,00

 Quellen
 Sinner, J. et al., 2002. Les arbres remarquables. Administration des Eaux et Forêts. Musée national d'histoire naturelle. 255 S. (Cf. S. 54-55, Text a Foto).
 Administration des eaux et forêts, 1981. Arbres remarquables du Grand-Duché de Luxembourg. Imprimerie Saint-Paul, 167 S. (Cf. S. 20-21, Foto an Text).

 Kuckt och
 Bemierkenswäert Beem um Pläitrengerhaff:
 Eechen nieft dem Weier
 Lannen am Agank vum Haff
 Spierebeem am Bongert
 Bemierkenswäert Beem zu Lëtzebuerg

 Fotoalbum 

 Um Spaweck 

Eech Mutfert
Kategorie:Gemeng Conter